TNITY ร่วมงาน Opp Day ฉายภาพธุรกิจปี 64 กำไรโตสนั่น 92%
TNITY ร่วมงาน Opp Day โชว์กำไรปี 64 โตสนั่น 92% แตะ 250 ลบ. รับรายได้ค่าธรรมเนียม และกำไรจากเงินลงทุนที่เพิ่มขึ้น จ่อปันผล 0.75 บ./หุ้น รวมทั้งปีปันผล 1 บ./หุ้น ขึ้น XD 25 มี.ค. กำหนดจ่าย 18 พ.ค.65  
TNITY ร่วมงาน Opp Day โชว์กำไรปี 64 โตสนั่น 92% แตะ 250 ลบ. รับรายได้ค่าธรรมเนียม และกำไรจากเงินลงทุนที่เพิ่มขึ้น จ่อปันผล 0.75 บ./หุ้น รวมทั้งปีปันผล 1 บ./หุ้น ขึ้น XD 25 มี.ค. กำหนดจ่าย 18 พ.ค.65  
11 มี.ค. 2565

บริษัท ทรีนีตี้ วัฒนา จำกัด (มหาชน) หรือ TNITY นำโดย ดร.วิศิษฐ์ องค์พิพัฒนกุล กรรมการผู้จัดการ พร้อมด้วย นางณิยะดา จ่างตระกูล รองกรรมการผู้จัดการ บริษัทหลักทรัพย์ ทรีนีตี้ จำกัด ร่วมนำเสนอข้อมูลผลประกอบการปี 2564 และนำเสนอแผนงานปี 2565 ในงานบริษัทจดทะเบียนพบผู้ลงทุน (Opportunity Day) กับตลาดหลักทรัพย์แห่งประเทศไทย ผ่านช่องทางออนไลน์ โดยเผยผลประกอบการปี 2564 บริษัทฯ และบริษัทย่อยมีรายได้รวม 1,008.03 ล้านบาท มีกำไรสุทธิ 250.14 ล้านบาท เพิ่มขึ้นร้อยละ 91.75 จากช่วงเดียวกันของปีก่อนหน้า
โดยสามารถเติบโตได้ท่ามกลางสถานการณ์โควิด-19 จากรายได้ค่าธรรมเนียม และกำไรจากเงินลงทุนที่เพิ่มขึ้น พร้อมจ่ายเงินปันผลให้กับผู้ถือหุ้นในอัตราหุ้นละ 0.75 บาท ซึ่งเมื่อรวมกับเงินปันผลระหว่างกาลที่จ่ายไปแล้วในเดือน ก.ย.2564 ในอัตราหุ้นละ 0.25 บาท รวมทั้งปีบริษัทฯ จ่ายเงินปันผล ให้กับผู้ถือหุ้นในอัตราหุ้นละ 1 บาท คิดเป็นอัตราการจ่ายเงินปันผลร้อยละ 84.74 ของกำไรสุทธิ วันที่ไม่ได้รับสิทธิปันผล (XD) 25 มี.ค. 2565 กำหนดจ่าย 18 พ.ค.2565 โดยจะขออนุมัติต่อที่ประชุมสามัญผู้ถือหุ้น ในวันที่ 29 เม.ย.2565 นี้